**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА РЕВИЗИЈЕ ПОДАТАКА У ИНТЕГРИСАНОЈ ДОЗВОЛИ**

|  |  |
| --- | --- |
| **Назив административног поступка** | Ревизија података у интегрисаној дозволи |
| **Шифра поступка** | 206.00.0015 |
| **Регулаторно тело**  **(надлежно за спровођење препоруке)** | Покрајински секретаријат за урбанизам и заштиту животне средине  Министарство заштите животне средине |
| **Правни оквир којим је уређен административни поступак** | * Закон о интегрисаном спречавању и контроли загађивања животне средине („Сл. гласник РС“, бр. 135/04, 25/15) * Уредба о врстама активности и постројења за које се издаје интегрисана дозвола („Сл. гласник РС“, број 84/05) * Правилник о садржини, изгледу и начину попуњавања захтева за издавање интегрисане дозволе („Сл. гласник РС“, бр. 30/06, 32/16, 4418) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Трећи квартал 2020. године |
| 1. **КРАТАК ОПИС ПРОБЛЕМА** | |
| Захтев за и ревизију података у интегрисаној дозволи се подноси лично на писарници или се доставља поштом. Иако је поступак јасно дефинисан прописом додатни простора за оптимизацију постоји јер није омогућено подношење захтева и издавање акта надлежног органа електронским путем, као и размена података по службеној дужности. | |
| 1. **САЖЕТАК ПРЕПОРУКА** | |
| Потребно је омогућити подношење захтева и издавање акта електронским путем, као прибављати одређене податке по службеној дужности. Такође је потребно укинути печатирање захтева и омогућити достављање доказа о уплати таксе у копији. | |
| 1. **ОБРАЗЛОЖЕЊЕ** | |
| **3.1 Прибављање података по службеној дужности**  Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, број 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19.), по службеној дужности прибави потребне податке од надлежног органа – „власника“ потребних података:   * **Документ**: Водна дозвола   Орган од кога је потребно прибавити податке: Покрајински секретаријат за пољопривреду, водопривреду и шумарство  Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     1. Путем Информационог система за размену података из регистара преко Сервисне магистрале органа; 2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом било електронским путем. Уколико одређена службена евиденција није доступна преко сервисне магистрале органа, најбрже и најбезбедније орган може прибавити податке из такве евиденције коришћењем тзв. сервиса 15 еЗУП-а (платформа за кореспонденцију између органа), како би се избегла коресподенција и прибављање података преко мејла, који је значајно мање безбедно средство од наведеног сервиса, али до приступања наведеном сервису, орган може да прибави тражене податке и путем мејла.  Како би се ово омогућило, потребно је од подносиоца захтева затражити следеће неопходне информације: Број решења и датум издавања водне дозволе.  **За примену ове препоруке, није потребна измена прописа.**   * **Документ:** Употребна дозвола   Орган од кога је потребно прибавити податке Покрајински секретаријат надлежан за послове грађевинарства    Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     * + - 1. Путем Информационог система за размену података из регистара преко Сервисне магистрале органа;       2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем.  Како би се ово омогућило, потребно је од подносиоца захтева затражити следеће неопходне информације: Број и датум решења издавања употребне дозволе.  **За примену ове препоруке, није потребна измена прописа.**   * **Документ:** Извод из АПР   Орган од кога је потребно прибавити податке: Агенција за привредне регистре    Предлаже се прибављање података по службеној дужности које је могуће спровести увидом на сајт Агенције за привредне регистре.  Како би се ово омогућило, потребно је од подносиоца захтева затражити следеће неопходне информације: МБ подносиоца захтева  **За примену ове препоруке, није потребна измена прописа.**   * **Дозвола за управљање отпадом**   Орган од кога је потребно прибавити податке: Покрајински секретаријат за урбанизам и заштиту животне средине.  Предлаже се прибављање података по службеној дужности увидом у сопствене евиденције, имајући у виду да је издавалац документа управо орган који одлучује о поступку. које је могуће спровести увидом на сајт Агенције за привредне регистре.  **За примену ове препоруке, није потребна измена прописа.**   * + - 1. **2 Документација**   ***Промена форме документа***   * **Документ : Доказ о уплати таксе**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **За примену ове препоруке, није потребна измена прописа.**  **3.3 Престанак употребе печата на појединим документима**  Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва. Како на брасцу захтева стоји да исти мора бити печатиран, потребно је укинути ову обавезу подносиоца захтева.  **За примену ове препоруке, није неопходна измена прописа, али јепотребан измена обрасца захтева**  **3.4 Увођење е-управе**  Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости. | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измену прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измену прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети транспарентности поступка, правној сигурности привредних субјеката, поједностављењу поступка за привредне субјекте и смањењу издатака. | |